section_heading: Abeceda i gramatika
paragraph_text: Gramatika volapüka oslanja se na pravila preuzeta iz indoeuropskih jezika s pravilima, koja nemaju izuzetaka: gramatički oblici tvore se dodavanjem na korijen riječi nepromjenljivih gramatičkih dodataka, slično kao i u njemačkom jeziku. Imenice imaju fleksije za 4 padeža: nominativ, genitiv, dativ i akuzativ. Glagoli dobivaju fleksije za vrijeme, završen i nezavršen oblik, lice, broj i (u trećem licu) za spol subjekta. Množina se dobiva pomoću nastavka "-s": "ob" = ja, "obs" = mi, itd. Reforme koje je izvršio De Jong su donekle pojednostavile gramatiku, izbjegle su se donekle vrste riječi s fleksijama za spol kod zamjenica i afikasa.